Mandátna zmluva

1. Mandant:
OBEC BECKOV
916 38  Beckov 180
IČO: 00311413
DIČ: 2021091336
zastúpená: Karol Pavlovič, starosta obce
(ďalej len „mandant“)

a

2. Mandatár:
Ing. Marika Jurčacková
916 38  Beckov 500
IČO: 46547801
DIČ: 1074785668
registrovaná: Obvodný úrad Nové Mesto nad Váhom. Číslo živnostenského registra: 320-14970

(ďalej len „mandatár“)

uzavreli dňa 31.05.2013 podľa § 566 Obchodného zákonníka túto

MANDÁTNU ZMLUVU

Čl. I

Predmet zmluvy

Mandatár sa zaväzuje vykonávať pre mandanta nasledovné činnosti v projekte s názvom Obnova NKP hrad Beckov s účasťou pracovníkov v evidencii nezamestnaných:

•Denne účelne riadiť a koordinovať práce v súlade s harmonogramom prác  a zásadami BOZP

•Komunikovať a odsúhlasovať spôsob realizácie, rozsah a kvalitu vykonávaných prác s      odborníkom pre obnovu  pamiatok a s odborne spôsobilou osobou v stavebníctve

•Koordinovať pomocné práce vykonávané zamestnancami v projekte s prácami vykonávanými dodávateľským spôsobom                       
•Zvolávať pracovné porady a zabezpečovať kontrolné dni s dotknutými subjektmi                            •Obci predkladať požiadavky na nákup a dodávky spotrebného a stavebného materiálu 

•Komunikovať s KPÚ Trenčín 

•Kontrolovať dochádzku a viesť pracovné listy jednotlivých zamestnancov

•V rámci projektu zodpovedať za správne hospodárenie s majetkom obce  

a mandant sa zaväzuje zaplatiť mandatárovi dohodnutú odmenu.

ČL. II

Práva a povinnosti zmluvných strán

1. Mandatár je povinný postupovať pri výkone činnosti uvedených v čl. I s odbornou starostlivosťou a podľa pokynov mandanta, v súlade s jeho záujmami, ktoré mandatár pozná alebo musí poznať, a to v súlade s účelom, ktorý má byť zariadením činnosti dosiahnutý a ktorý je mandatárovi známy. Je povinný plniť predmet zmluvy riadne a včas.

2. Mandatár je povinný oznámiť mandantovi všetky okolnosti, ktoré zistil pri výkone činnosti a ktoré môžu mať vplyv na zmenu pokynov mandanta. Od jeho pokynov a môže odchýliť, len ak je to naliehavo nevyhnutné v záujme mandanta a mandatár nemôže včas dostať jeho súhlas.

3. Mandant je povinný poskytnúť súčinnosť mandatárovi pri výkone jeho činností, je povinný poskytovať mu včas potrebné podklady, veci a informácie súvisiace s predmetom tejto zmluvy - tak ako sa dohodnú), inak mandatár nezodpovedá za riadne a včasné plnenie zmluvy.

4. Mandant je povinný uhradiť faktúru mandatárovi v dohodnutom termíne.

Čl. III

Dohodnutá odmena

1. Mandant a mandatár sa dohodli na mesačnej odmene za celé trvanie výkonu práce (6 mesiacov) vo výške 400,00 eur, slovom: štyristo eur.
2. Odmena bude vyplácaná za jún až október na základe vystavenej faktúry, odmena za november  vo výške 400,- eur bude vyplatená po vysporiadaní dotácie s Úradom práce, sociálnych vecí a rodiny.
3. Dohodnutá odmena bude mandatárovi vyplatená bezhotovostne na jeho bankový účet v Prima banke Slovensko a.s : č.ú. 5867117001/5600 najneskôr do 14 dní od vystavenia faktúry.
Čl. IV

Zánik zmluvy

1. Zmluvný vzťah medzi mandantom a mandatárom možno ukončiť:

a. dohodou zmluvných strán

b. výpoveďou zo strany mandanta

c. výpoveďou zo strany mandatára

d. z iných zákonom stanovených dôvodov.
2. Mandant môže zmluvu kedykoľvek vypovedať. Výpoveď je účinná k poslednému dňu mesiaca, v ktorom mu bola výpoveď doručená.

3. Od účinnosti výpovede mandanta je mandatár povinný nepokračovať v činnosti, na ktorú sa výpoveď vzťahuje. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením činnosti súvisiacej so zriaďovaním záležitostí.. Za činnosť riadne uskutočnenú do účinnosti výpovede má mandatár nárok na primeranú časť odplaty.

4. Mandatár môže zmluvu vypovedať s účinnosťou ku koncu kalendárneho mesiaca nasledujúceho po mesiaci, v ktorom bola výpoveď doručená mandantovi.

5. Ku dňu účinnosti výpovede mandatára zaniká záväzok mandatára uskutočňovať činnosť, na ktorú sa zaviazal. Ak by týmto prerušením činnosti vznikla mandantovi škoda, ja mandatár povinný ho upozorniť, aké opatrenia treba urobiť na jej odvrátenie. Ak mandant tieto opatrenia nemôže urobiť ani pomocou iných osôb a požiada mandatára, aby ich urobil sám, je mandatár na to povinný (za vopred dohodnutú odmenu.)
6. Ktorákoľvek zo zmluvných strán je oprávnená zmluvu vypovedať s účinnosťou odo dňa jej doručenia druhej zmluvnej strane, a to v prípade opakovaného závažného porušenia tejto zmluvy. Za závažné porušenie tejto zmluvy zo strany mandanta sa považuje neposkytnutie súčinnosti alebo potrebných podkladov a informácií nevyhnutných na splnenie záväzku mandatára, ako aj neuhradenie faktúry mandantom. Za závažné porušenie tejto zmluvy zo strany mandatára sa považuje spracovanie údajov nezhodujúcich sa s poskytnutými podkladmi alebo nezodpovedajúcich požiadavkám platnej právnej úpravy.

Čl. V
Ostatné dojednania

1. Mandant poskytne mandatárovi kancelársky priestor, počítačovú techniku, telefón a spotrebný kancelársky materiál, tzn. zabezpečí všetky materiálne podmienky na vlastné náklady, ktoré sú potrebné pre vykonávanie dohodnutej činnosti podľa čl.I. tejto zmluvy.
Čl. VI
Záverečné ustanovenia

1. Táto zmluvy sa vyhotovuje na dobu určitú od 01.06.2013 do 30.11.2013
2. Táto zmluva sa vyhotovuje v troch vyhotoveniach, dve pre mandanta a jedno pre mandatára.

3. Zmluvné strany vyhlasujú, že si túto zmluvu riadne prečítali, jej obsahu porozumeli a na znak dôkazu ju podpisujú.

V Beckove, dňa  31.05.2013
      mandant





mandatár
